পিএলসিতে প্রোগ্রামেবল মেমরি থাকে যেখানে বিভিন্ন প্রকার নির্দেশনা জমা থাকে। এই নির্দেশনাগুলোই গাণিতিক যুক্তি, সময় নির্ধারণ, ক্রম প্রভৃতি কাজ করে থাকে। একটি মাইক্রোকন্ট্রোলারে একটিমাত্র আইসিতে প্রসেসর, মেমরি ও প্রোগ্রামিং ইনপুট/আউটপুট প্যারিফেরাল নিয়ে যেমন একটি ছোট কম্পিউটার হিসেবে কাজ করে, পিএলসিও ঠিক অনুরূপ কাজ করে থাকে। তবে এদের ভেতর মূল পার্থক্য ব্যবহারে। মাইক্রোকন্ট্রোলার লো পাওয়ার ও সুক্ষ্ম কন্ট্রোলিং সিস্টেমে ব্যবহৃত হয়, আর পিএলসি ব্যবহৃত হয় কল-কারখানায় ও যন্ত্রে হাই পাওয়ার কন্ট্রোলিং সিস্টেমে।